CELEX: 52012XX1220(01)
Language: el
Date: 2012-10-12 00:00:00
Title: Απόφαση αριθ. 853, της 12ης Οκτωβρίου 2012 , περί κινήσεως διαδικασίας χορήγησης άδειας αναζήτησης και έρευνας κοιτασμάτων πετρελαίου και φυσικού αερίου — πόρων υπόγειου φυσικού πλούτου, σύμφωνα με το άρθρο 2 παράγραφος 1 σημείο 3 του Νόμου περί υπογείου φυσικού πλούτου, στο «τεμάχιο 1-22 Терес» , που βρίσκεται στην Αποκλειστική Οικονομική Ζώνη της Δημοκρατίας της Βουλγαρίας στον Εύξεινο Πόντο, και αναγγελία ότι η άδεια θα χορηγηθεί κατόπιν διαγωνισμού με ανταγωνιστική διαδικασία

20.12.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 394/42
            
         ΑΠΌΦΑΣΗ αριθ. 853
   της 12ης Οκτωβρίου 2012
   περί κινήσεως διαδικασίας χορήγησης άδειας αναζήτησης και έρευνας κοιτασμάτων πετρελαίου και φυσικού αερίου — πόρων υπόγειου φυσικού πλούτου, σύμφωνα με το άρθρο 2 παράγραφος 1 σημείο 3 του Νόμου περί υπογείου φυσικού πλούτου, στο «τεμάχιο 1-22 Терес», που βρίσκεται στην Αποκλειστική Οικονομική Ζώνη της Δημοκρατίας της Βουλγαρίας στον Εύξεινο Πόντο, και αναγγελία ότι η άδεια θα χορηγηθεί κατόπιν διαγωνισμού με ανταγωνιστική διαδικασία
   2012/C 394/17
   ΔΗΜΟΚΡΑΤΙΑ ΤΗΣ ΒΟΥΛΓΑΡΙΑΣ
   ΥΠΟΥΡΓΙΚΟ ΣΥΜΒΟΥΛΙΟ
   Κατ’ εφαρμογή του άρθρου 5 παράγραφος 2, του άρθρου 7 παράγραφος 2 σημείο 8, του άρθρου 42 παράγραφος 1 σημείο 1 και του άρθρου 44 παράγραφος 3 του Νόμου περί υπογείου φυσικού πλούτου, όπως και του άρθρου 4 παράγραφος 1 σημείο 1 και του άρθρου 16 του διατάγματος περί διεξαγωγής δημοπρασίας με ανταγωνιστικές προσφορές για τη χορήγηση άδειας αναζήτησης ή/και έρευνας και παραχώρησης της εκμετάλλευσης κοιτασμάτων υπόγειου φυσικού πλούτου, δυνάμει του Νόμου περί υπογείου φυσικού πλούτου που εγκρίθηκε με την απόφαση αριθ. 231/2010 του Υπουργικού Συμβουλίου,
   ΤΟ ΥΠΟΥΡΓΙΚΟ ΣΥΜΒΟΥΛΙΟ ΑΠΟΦΑΣΙΖΕΙ:
   
               1.
            
            
               Κινείται διαδικασία χορήγησης άδειας αναζήτησης και έρευνας κοιτασμάτων πετρελαίου και φυσικού αερίου στο «τεμάχιο 1-22 Терес», που βρίσκεται στην Αποκλειστική Οικονομική Ζώνη της Δημοκρατίας της Βουλγαρίας στον Εύξεινο Πόντο, έκτασης 4 032 km2, οριοθετούμενη από τις γεωγραφικές συντεταγμένες των σημείων αριθ. 1 έως 7 όπως ορίζονται στο παράρτημα.
            
         
               2.
            
            
               Η άδεια του σημείου 1 χορηγείται κατόπιν ανταγωνιστικής διαδικασίας δημοπράτησης άνευ παρουσίας των διαγωνιζομένων κατά την εξέταση των προσφορών.
            
         
               3.
            
            
               Η άδεια αναζήτησης και έρευνας ισχύει για πέντε έτη από την ημερομηνία έναρξης ισχύος της σύμβασης αναζήτησης και έρευνας, με δικαίωμα παράτασης της εν λόγω περιόδου βάσει του άρθρου 31 παράγραφος 3 του Νόμου περί υπογείου φυσικού πλούτου.
            
         
               4.
            
            
               Ως προθεσμία αγοράς των τευχών δημοπράτησης καθορίζεται η 120ή ημέρα μετά τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               5.
            
            
               Ως προθεσμία υποβολής των αιτήσεων συμμετοχής στον διαγωνισμό καθορίζεται η 140ή ημέρα μετά τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               6.
            
            
               Ως προθεσμία υποβολής των προσφορών σύμφωνα με τα τεύχη δημοπράτησης καθορίζεται η 155η ημέρα μετά τη δημοσίευση της παρούσας απόφασης στην Επίσημη Εφημερίδα της Ευρωπαϊκής Ένωσης, ώρα 17:00.
            
         
               7.
            
            
               Η τιμή του φακέλου του διαγωνισμού καθορίζεται σε 10 000 BGN (10 000 βουλγαρικά λέβα). Ο φάκελος θα διατίθεται προς αγορά στην αίθουσα 902 του Υπουργείου Οικονομίας, Ενέργειας και Τουρισμού, Triaditza 8, Σόφια, Bulgaria, έως την προθεσμία που καθορίζεται στο σημείο 4:
               
                           7.1.
                        
                        
                           Το οριζόμενο στο σημείο 7 ποσό είναι καταβλητέο στον τραπεζικό λογαριασμό του Υπουργείου Οικονομίας, Ενέργειας και Τουρισμού:
                           
                                        
                                    
                                    
                                       Κωδικός BIC της Εθνικής Τράπεζας της Βουλγαρίας (БНБ) για την πληρωμή σε λέβα — BNBGBGSD,
                                    
                                 
                                        
                                    
                                    
                                       Κωδικός SWIFT της БНБ για την πληρωμή σε ξένο νόμισμα — BNBGBGSF,
                                    
                                 
                                        
                                    
                                    
                                       IBAN — BG79 BNBG 9661 3000 1026 01,
                                    
                                 
                                        
                                    
                                    
                                       БНБ — ЦУ.
                                    
                                 
                     
                           7.2.
                        
                        
                           Η εντολή πληρωμής θα φέρει την εξής μνεία: За конкурсни книжа за площ «Блок 1—22 Терес» (για τον φάκελο της ανταγωνιστικής διαδικασίας δημοπράτησης στο «τεμάχιο 1-22 Терес»), που αγοράζεται εκ μέρους του αιτούντος, του οποίου το όνομα αναγράφεται υποχρεωτικά στην εντολή πληρωμής.
                        
                     
                           7.3.
                        
                        
                           Το πρόσωπο που παραλαμβάνει τον φάκελο του διαγωνισμού υπογράφει δήλωση εκ μέρους του αιτούντος ότι θα τηρήσει τον εμπιστευτικό χαρακτήρα των πληροφοριών που περιέχονται στον φάκελο.
                        
                     
         
               8.
            
            
               Οι υποψήφιοι που επιθυμούν να λάβουν μέρος στην ανταγωνιστική διαδικασία δημοπράτησης πρέπει να πληρούν τις απαιτήσεις του άρθρου 23 παράγραφος 1 του Νόμου περί υπογείου φυσικού πλούτου.
            
         
               9.
            
            
               Οι προσφορές των υποψηφίων αξιολογούνται με βάση τα προτεινόμενα προγράμματα εργασίας, τους πόρους που διατίθενται για την προστασία του περιβάλλοντος, τις αντισταθμίσεις και τις διαχειριστικές ικανότητες και την οικονομική επιφάνεια, όπως προβλέπεται στα τεύχη δημοπράτησης.
            
         
               10.
            
            
               Η εγγύηση συμμετοχής στον διαγωνισμό καθορίζεται σε 15 000 BGN (15 000 βουλγαρικά λέβα) και πρέπει να κατατεθεί, πριν από τη λήξη της προθεσμίας που καθορίζεται στο σημείο 5, στον τραπεζικό λογαριασμό του Υπουργείου Οικονομίας, Ενέργειας και Τουρισμού:
               
                            
                        
                        
                           Κωδικός BIC της Εθνικής Τράπεζας της Βουλγαρίας (БНБ) για την πληρωμή σε λέβα — BNBGBGSD,
                        
                     
                            
                        
                        
                           Κωδικός SWIFT της БНБ για την πληρωμή σε ξένο νόμισμα — BNBGBGSF,
                        
                     
                            
                        
                        
                           IBAN — BG17 BNBG 9661 3300 1026 01,
                        
                     
                            
                        
                        
                           БНБ — ЦУ.
                        
                     
         
               11.
            
            
               Σε περίπτωση που αιτούντες δεν έγιναν δεκτοί στην ανταγωνιστική διαδικασία δημοπράτησης, η εγγύησή τους επιστρέφεται εντός 14 ημερών από την ημερομηνία κοινοποίησης της απόρριψης στον αιτούντα.
            
         
               12.
            
            
               Η εγγύηση του διαγωνιζόμενου που έχει επιλεγεί θα επιστραφεί μετά την υπογραφή της σύμβασης, ενώ οι εγγυήσεις όλων των υποψηφίων θα επιστραφούν εντός 14 ημερών από τη δημοσίευση της απόφασης του Υπουργικού Συμβουλίου σχετικά με τη χορήγηση άδειας αναζήτησης και έρευνας στην Εφημερίδα της Κυβερνήσεως.
            
         
               13.
            
            
               Οι αιτήσεις συμμετοχής στον διαγωνισμό και οι προσφορές των υποψηφίων στο πλαίσιο της ανταγωνιστικής διαδικασίας δημοπράτησης υποβάλλονται στη βουλγαρική γλώσσα προς πρωτοκόλληση στο Υπουργείο Οικονομίας, Ενέργειας και Τουρισμού, Triaditza 8, Σόφια, Bulgaria, σύμφωνα με τις απαιτήσεις του άρθρου 46 του Νόμου περί υπογείου φυσικού πλούτου.
            
         
               14.
            
            
               Οι προσφορές πρέπει να πληρούν τις απαιτήσεις και τους όρους που αναφέρονται στα τεύχη δημοπράτησης.
            
         
               15.
            
            
               Ο διαγωνισμός διενεργείται ακόμη και στην περίπτωση που γίνει δεκτός να συμμετάσχει ένας μοναδικός υποψήφιος.
            
         
               16.
            
            
               Ο Υπουργός Οικονομίας, Ενέργειας και Τουρισμού εξουσιοδοτείται:
               
                           16.1.
                        
                        
                           να αποστείλει την παρούσα απόφαση προς δημοσίευση στην Επίσημη Εφημερίδα της Ευρωπαϊκής Ένωσης·
                        
                     
                           16.2.
                        
                        
                           να διοργανώσει και διεκπεραιώσει τη διαγωνιστική διαδικασία.
                        
                     
         
               17.
            
            
               Η απόφαση δημοσιεύεται στην Επίσημη Εφημερίδα της Δημοκρατίας της Βουλγαρίας και αναρτάται στον διαδικτυακό τόπο του Υπουργικού Συμβουλίου.
            
         
               18.
            
            
               Προσφυγές ακύρωσης της παρούσας απόφασης μπορούν να κατατεθούν στο Ανώτατο Διοικητικό Δικαστήριο εντός 14 ημερών μετά τη δημοσίευσή της στην Επίσημη Εφημερίδα της Ευρωπαϊκής Ένωσης.
            
         
      
         
            Ο πρωθυπουργός
         
         Boyko BORISOV
      
      
         
            Ο γενικός γραμματέας του Υπουργικού Συμβουλίου
         
         Rosen ZHELYAZKOV
      
   
   
      ΠΑΡΑΡΤΗΜΑ
      
         ΠΙΝΑΚΑΣ ΓΕΩΓΡΑΦΙΚΩΝ ΣΥΝΤΕΤΑΓΜΕΝΩΝ ΤΩΝ ΟΡΙΑΚΩΝ ΣΗΜΕΙΩΝ ΤΟΥ «ΤΕΜΑΧΙΟΥ 1-22 TEPEC»
      
      Σύστημα γεωγραφικών συντεταγμένων του γεωδαιτικού έτους WGS 84
      
                  Αριθ.
               
               
                  Γεωγραφικό μήκος
                  (° ′ ″)
               
               
                  Γεωγραφικό πλάτος
                  (° ′ ″)
               
            
                  1.
               
               
                  29° 07′ 28.85″
               
               
                  42° 48′ 47.00″
               
            
                  2.
               
               
                  30° 34′ 10.00″
               
               
                  42° 48′ 03.00″
               
            
                  3.
               
               
                  29° 58′ 30.00″
               
               
                  42° 33′ 27.00″
               
            
                  4.
               
               
                  29° 49′ 36.00″
               
               
                  42° 29′ 24.00″
               
            
                  5.
               
               
                  29° 34′ 20.00″
               
               
                  42° 26′ 24.00″
               
            
                  6.
               
               
                  29° 20′ 45.00″
               
               
                  42° 14′ 28.00″
               
            
                  7.
               
               
                  29° 07′ 32.31″
               
               
                  42° 11′ 22.71″